Document ID: 32011R1369

KOMISSION TÄYTÄNTÖÖNPANOASETUS (EU) N:o 1369/2011,
annettu 21 päivänä joulukuuta 2011,
neuvoston asetuksen (EY) N:o 318/2006 soveltamista koskevista yksityiskohtaisista säännöistä sokerin sisämarkkinoiden ja kiintiöjärjestelmän hallinnoinnin osalta annetun asetuksen (EY) N:o 952/2006 muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 192 artiklan 2 kohdan yhdessä sen 4 artiklan kanssa,
sekä katsoo seuraavaa:
(1)
Koska sokerin hintatietojen toimittamiseksi sokerin hintojen rekisteröintijärjestelmään komission asetuksen (EY) N:o 952/2006 (2) 14 artiklan mukaisesti on otettu käyttöön sähköinen järjestelmä, on aiheellista, että komissio toimittaa kyseiset tiedot maatalouden yhteisen markkinajärjestelyn hallintokomitealle nykyistä nopeammin.
(2)
Sen vuoksi asetusta (EY) N:o 952/2006 olisi muutettava.
(3)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 952/2006 14 artiklan ensimmäinen kohta seuraavasti:
”Komissio ilmoittaa kuukausittain maatalouden yhteisen markkinajärjestelyn hallintokomitealle ilmoituspäivää edeltäneen kuukauden aikana ilmoitetun valkoisen sokerin keskihinnan.”.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 2011.

Labels: 12
2
17
6